אליזבת הולמס

אליזבת אן הולמס (באנגלית: Elizabeth Anne Holmes; נולדה ב-3 בפברואר 1984) היא יזמת אמריקאית. ייסדה וניהלה את חברת תראנוס שמטרתה הייתה פיתוח ערכות לבדיקת דם, אך נסגרה לאחר שנחשף שדיווחיה היו מבוססים על תרמית. הולמס ייסדה את תראנוס ב-2003, בגיל 19. החל מ-2013 החלו החברה והולמס עצמה לזכות בתהודה תקשורתית נרחבת. שווייה של תראנוס הוערך ב-9 מיליארדי דולרים בשיאה, ב-2014, ושירותיה ניתנו בבתי מרקחת בארצות הברית. ב-2015 נחשף שדיווחי החברה היו שקריים. ב-2018 היא נסגרה, ונגד הולמס הוגשו תביעות אזרחיות ואישומים פליליים בעוון הונאה. משפטה הפלילי נפתח בבית משפט בקליפורניה בספטמבר 2021 והתנהל עד ינואר 2022, אז הורשעה במספר סעיפי מרמה. הולמס נולדה בפברואר 1984 בוושינגטון די. סי. למשפחה אמידה ומיוחסת. אביה, כריסטיאן רסמוס הולמס הרביעי, היה סגן-נשיא בתאגיד האנרגיה הענק אנרון, ולאחר מכן כיהן בתפקיד בכיר בסוכנות האמריקנית לפיתוח בינלאומי (USAID). במסגרת תפקידו הוא נסע לעיתים קרובות לסין ולמדינות באפריקה. אמה, נואל אן, עבדה בתפקידי סגל בקונגרס של ארצות הברית. אחיה של אליזבת הולמס, כריסטיאן הולמס החמישי, הועסק כמנהל מוצר בחברת תראנוס. כילדה, התעניינה ברפואה, בעיקר לאחר שקראה את הביוגרפיה של הסבא-רבא שלה, כריסטיאן רסמוס הולמס, שייסד את בית הספר לרפואה של אוניברסיטת סינסינטי בשנות ה-20 של המאה ה-20, ובית חולים של האוניברסיטה קרוי על שמו. הולמס סיימה את לימודיה התיכוניים ביוסטון, והחלה ללמוד הנדסת כימיה באוניברסיטת סטנפורד בשנת 2002. הצטיינה בלימודיה וקיבלה מלגת מחקר בסך 3,000 דולר, אותם השקיעה במעבדה של המרצה שלה, צ'אנינג רוברטסון. הולמס נסעה למכון לחקר הגנום של סינגפור, שם פותחו שיטות חדשות לגילוי נגיף הסארס באמצעות מטליות דם או ממחטות אף. הולמס המציאה בעקבות ניסיונה זה, בהנחייתו של רוברטסון, ערכה בשם "מכשיר רפואי לניטור אנליטי ואספקת תרופות". הולמס רשמה פטנט על המצאתה בספטמבר 2003. במרץ 2004, כשהייתה בת 20, פרשה מלימודי ההנדסה בסטנפורד והשתמשה בשכר הלימוד כדי להקים את החברה שלה, תראנוס. הולמס הקימה את חברת תראנוס (השם הוא הלחם של תרפיה ודיאגנוזה) בפאלו אלטו בשנת 2003. המנחה רוברטסון שימש כיועץ. החברה גייסה השקעה התחלתית מקרן הון הסיכון דרייפר פישר ג'וברסטון ובהמשך כ-400 מיליון דולר מקרנות הון סיכון כגון טאקו של לארי אליסון ומשקיעים פרטיים. הולמס שמרה על השליטה בחברה ובבעלותה 50% ממנה. על פי ההשקעות הפרטיות שווי החברה הוערך בשיאה ב-2014 בכ-9 מיליארד דולר, וב-2016 בכ-800 מיליון דולר. במועצת המנהלים שלה כיהנו מספר רב של אנשים בעלי רקע פוליטי וניסיון בממשל כמו הנרי קיסינג'ר וג'ורג' שולץ, ומספר קטן של אנשים בעלי רקע רפואי. מוצרי החברה פותחו תחת מעטה של סודיות, כדי למנוע מאחרים פיתוח מוצרים דומים. בשנת 2007 תבעה החברה שלושה עובדים לשעבר בטענה שהדליפו סודות מסחריים. מוצרי החברה לא עמדו בביקורת עמיתים. החברה הציעה כ-200 סוגי בדיקות, אם כי רובן ככולן לא על בסיס מיקרופלואידיקה, ושירותיה ניתנו בבתי מרקחת בארצות הברית (בעיקר אריזונה וקליפורניה) באמצעות רשת בתי המרקחת וולגרינס. בחברה עבדו כ-500 עובדים. להולמס 18 פטנטים רשומים בארצות הברית ו-66 פטנטים רשומים בארצות אחרות. היא מופיעה כשותפה במאות בקשות לפטנטים. החברה שמרה על פרופיל תקשורתי נמוך עד 2013, אז פורסמו כמה כתבות אודותיה כשהולמס וסיפורה במרכזן. היא הופיעה בשער של כתבי העת פורבס, פורצ'ן ואינק (Inc.). היא הוצגה בתור סטיב ג'ובס של דורה ואף נהגה להופיע בתלבושת דומה לשלו. על פי פורבס, הולמס היא האישה הצעירה ביותר בעולם שהפכה למיליארדרית בכוחות עצמה. היא מוקמה במקום ה-111 ברשימת 400 עשירי ארצות הברית שלו שפורסמה בספטמבר 2014. שווי ההון העצמי שלה הוערך ב-4.6 מיליארד דולר על בסיס ההשקעות הפרטיות בחברת תראנוס. כשנתיים לאחר מכן, לאור הקשיים שהחברה נקלעה אליהם והתהיות אודות הטכנולוגיה שפיתחה, העריך פורבס את שווי אחזקתה בחברה כאפס. באוקטובר 2015 חשף ג'ון קרירו (John Carreyrou) בסדרת כתבות בוול סטריט ג'ורנל כי לא נעשה שימוש בטכנולוגיה ובמוצרי הבדיקה שפיתחה החברה כפי שפורסם על ידה. חשיפה זו הובילה לנפילת החברה ולהגשת תביעות אזרחיות ואישומים פליליים נגד הולמס, שהואשמה בהונאת המשקיעים והלקוחות של החברה. ה-FDA ומחלקת הבריאות של מדינת ניו יורק פתחו בחקירה נגד החברה בסוף 2015. שותפים עסקיים, בהם רשת וולגרינס, ניתקו עם החברה קשר. על הולמס נאסר בידי הרשות הפדרלית המפקחת על מעבדות רפואיות לנהל מעבדה במשך שנתיים. ב-2016 סירבה הולמס להודות בהאשמות נגד החברה, ואף הציגה פיתוחים חדשים בתחום בדיקות הדם. באוקטובר 2016 סגרה החברה את שירותי בדיקות הדם, ובאוגוסט 2018 הודיעה שהיא מפסיקה את כל פעולותיה ותפורק. במרץ 2018 הגישה הוועדה לניירות ערך ולבורסות תביעה אזרחית נגד תראנוס והולמס בגין גיוס כסף בהונאה ממשקיעים. כחלק מהסכם פשרה בתביעה זו הסכימה הולמס לשלם קנס של חצי מיליון דולר, וויתרה על כ-19 מיליון ממניות החברה ועל השליטה בחברה. כמו כן נאסר עליה לכהן בדירקטוריון או בתפקיד בכיר בחברה ציבורית למשך עשר שנים. ביוני 2018 הוגש כתב אישום פלילי בגין הונאה נגד הולמס ובן-זוגה לשעבר, ראמש בלוואני (שהיה בעבר נשיא ומנכ"ל תראנוס). בינואר 2022 הורשעה בארבעה מתוך 11 סעיפי אישום על הונאת משקיעים, וב-18 בנובמבר באותה השנה נידונה ל-11 שנים ושלושה חודשי מאסר. היא החלה בריצוי עונשה בבית סוהר בשמירה מינימלית לנשים מחנה הכלא הפדרלי, בריאן בטקסס לאחר שבמאי 2023 דחה בית המשפט לערעורים בסן פרנסיסקו את בקשת הערעור שהגישה. במקביל החליט בית המשפט המחוזי בסן חוזה כי על הולמס ובלוואני לשלם לשלם פיצויים של 452 מיליון דולר לקורבנות ההונאה, מתוכם פיצוי של 125 מיליון דולר למרדוק, וסכומים נמוכים יותר מגיעים ל-13 משקיעים אחרים. השניים אמרו בבית המשפט כי אין באפשרותם לשלם סכומים אלה. בשנת 2022 שודרה המיני-סדרה "עלייתה ונפילתה של אליזבת' הולמס" של חברת החדשות האמריקנית ABC, המבוססת על סיפורה של הולמס. מדיה וקבצים בנושא אליזבת הולמס בוויקישיתוף אליזבת הולמס, ברשת החברתית אקס (טוויטר) אליזבת הולמס, באתר אנציקלופדיה בריטניקה (באנגלית) זינה מוקייבר, הכירו את אליזבת' הולמס: המיליארדרית הכי צעירה בעולם שעשתה את הונה באצבע אחת, באתר "פורבס ישראל", 1 באוקטובר 2014 גלי וינרב, ‏כך הפכה צעירה בת 19 למיליארדרית הצעירה ביותר בארה"ב, באתר גלובס, 9 באוקטובר 2014 איתמר מאירי, האישה שהבטיחה מהפכה בעולם הרפואה - והתגלתה כנוכלת, כאן חדשות, באתר Youtube, ‏23 במרץ 2019 רותה קופפר, אל תתנו לעובדות להפריע: למה ה"מיידוף של המילניאלז" לפתע חזרה לעניין אתכם?, באתר TheMarker‏, 1 באפריל 2019 Abelson, Reed (24 באפריל 2016). "Theranos's Fate Rests With a Founder Who Answers Only to Herself". הניו יורק טיימס. ארכיון מ-13 ביוני 2018. נבדק ב-30 באפריל 2016. {{cite news}}: (עזרה) Levine, Matt (14 במרץ 2018). "The Blood Unicorn Theranos Was Just a Fairy Tale". Bloomberg View. ארכיון מ-14 במרץ 2018. נבדק ב-14 במרץ 2018. {{cite news}}: (עזרה) Leskin, Avery Hartmans, Paige. "The rise and fall of Elizabeth Holmes, who started Theranos when she was 19 and became the world's youngest female billionaire but will now face a trial over 'massive fraud' in July 2020". Business Insider. ארכיון מ-11 בפברואר 2020. נבדק ב-3 בפברואר 2020. {{cite web}}: (עזרה) Auletta, Ken (8 בדצמבר 2014). "Blood, Simpler". The New Yorker (באנגלית). ארכיון מ-28 באוקטובר 2019. נבדק ב-12 בפברואר 2020. {{cite journal}}: (עזרה) Parloff, Roger (12 ביוני 2014). "This CEO is out for blood". Fortune. ארכיון מ-7 באוקטובר 2019. נבדק ב-15 באוגוסט 2014. {{cite news}}: (עזרה) Crane, Rachel (16 באוקטובר 2014). "She's America's youngest female billionaire – and a dropout". CNNMoney. ארכיון מ-21 במרץ 2015. נבדק ב-22 במרץ 2015. {{cite news}}: (עזרה) Auletta, Ken (15 בדצמבר 2014). "One Woman's Drive to Revolutionize Medical Testing". The New Yorker. ארכיון מ-28 באוקטובר 2019. נבדק ב-19 באוקטובר 2015. {{cite news}}: (עזרה) תראנוס באתר crunchbase.com Carolyn Y. Johnson, The wildly hyped $9 billion blood test company that no one really understands, Washington post, ‏15 באוקטובר 2015 Nick Bilton, Exclusive: How Elizabeth Holmes’s House of Cards Came Tumbling Down, Vanity Fair, ‏אוקטובר 2016 Matthew Herper, From $4.5 Billion To Nothing: Forbes Revises Estimated Net Worth Of Theranos Founder Elizabeth Holmes, Forbes, ‏21 ביוני 2016 נמרוד צוק, מה הסתירו בתראנוס: שווי 9 של מיליארד דולר וטכנולוגיה שלא נבדקה, באתר כלכליסט, 3 בינואר 2016 קרן צוריאל הררי, רוקדים על הדם, באתר כלכליסט, 24 באוקטובר 2015 הראל עילם, אליזבת הולמס בונה על הזיכרון הקצר של המשקיעים: מציגה מעבדה ניידת, באתר כלכליסט, 2 באוגוסט 2016 Elliot Hannon, Disgraced Biotech Company Theranos Shuts Down Labs, Lays Off 40 Percent of Workforce, Slate, ‏5 באוקטובר 2016 John Carreyrou, Blood-Testing Firm Theranos to Dissolve, The Wall Street Journal, ‏5 בספטמבר 2018 Associated Press, Blood-testing startup Theranos said to be closing, NBC News, ‏5 בספטמבר 2018 Daniel Cooper, SEC charges Theranos and CEO Elizabeth Holmes with ‘massive fraud’, Engadget, ‏14 במרץ 2018 Matt Robinson, Rebecca Spalding, Blood, Fraud and Money Led to Theranos CEO's Fall From Grace, Bloomberg, ‏14 במרץ 2018 Julia Belluz, Theranos founder Elizabeth Holmes has been charged with criminal fraud, vox.com, ‏15 ביוני 2018 מייסדת תראנוס מואשמת בהונאה; עשויה להישלח ל-20 שנה בכלא, באתר כלכליסט, 16 ביוני 2018 היזמית שהבטיחה לשנות את העולם והפכה למיליארדרית הורשעה בהונאה, באתר ynet, 4 בינואר 2022 "סטיב ג'ובס של הביוטק" בדרך לכלא: אליזבת הולמס נידונה ל-11 שנות מאסר, באתר ynet, 19 בנובמבר 2022 סמדר כלאב, ‏היזמת שרימתה את העולם נכנסת היום לכלא. איך ייראו החיים החדשים שלה?, באתר גלובס, 29 במאי 2023 לא הצליחה לחמוק מהעונש: אליזבת הולמס תיכנס לכלא ותשלם 450 מיליון דולר, באתר TheMarker‏, 17 במאי 2023